Document ID: /roh_data/filtered/fineweb-2-filterrobots_roh.jsonl.gz/64566

En la partida decisiva da la segunda liga ha l'EHC San Murezzan gudagnà ordaifer cunter l'EHC Uzwil cun 2:1 suenter sajettar penaltis. Tutgà per San Murezzan ha Gianni Donati. El ha fatg il sulet gol da penalty.
Uschia stat San Murezzan en il mezfinal da la segunda liga e fa cunquai perfetg il mezfinal grischun: L'EHC San Murezzan frunta numnadamain sin l'EHC Partenz-Signuradi.
Era Cuira gudogna
Ed anc in'ulteriura equipa grischuna è stada en acziun questa saira: en l'emprima liga ha l'EHC Cuira gudagnà ordaifer cunter Biasca la segunda partida dals playoffs dal mezfinal. Quai cun 3:2. En la seria "Best-of-Five" statti uschia pari 1:1.
RR novitads 23:00